Bosna i Hercegovina
Federacija Bosne i Hercegovine
TUZLANSKI KANTON
GRAD ŽIVINICE
GRADONAČELNIK
Broj:01/2-04-89-1796/24
Dana: 14.08.2024. godine
      Na osnovu člana 33. Odluke o građevinskom zemljištu Grada Živinice (“Sl. glasnik Grada Živinice” br. 12/20), člana 1. i 2. Odluke Gradskog vijeća Živinice o pokretanju i provođenju postupka radi kupovine objekta za potrebe Mjesne zajednice Litve, broj 06-04-1390-47/2024 od 27.02.2024. godine, člana 6. Odluke Gradskog vijeća o pokretanju postupka za dostavljanje pisanih ponuda putem Javnog poziva za kupovinu objekta/prostora za potrebe Mjesne zajednice Litve broj 06-04-4455/24 od 20.06.2024. godine, člana 38. Statuta Grada Živinice (“Sl. glasnik Grada Živinice” br. 5/19) i člana 15. Zakona o principima lokalne samouprave FBiH (“Sl. Glasnik FBiH” br. 49/06 i 51/09), Gradonačelnik Grada Živinice raspisuje:
                                                    J A V N I  P O Z I V
    za dostavljanje pisanih ponuda za kupovinu objekta/prostora za potrebe             
                                               Mjesne zajednice Litve 

Grad Živinice poziva sva zainteresovana fizička i pravna lica za dostavljanje pisanih ponuda za prodaju objekta/prostora na području Mjesne zajednice Litve, za potrebe Mjesne zajednice Litve.
I. PREDMET JAVNOG POZIVA

Objekat/prostor korisne površine od 145 m2 do 170 m2, na području Mjesne zajednice Litve.
II. USLOVI ZA ODABIR PREDMETA JAVNOG POZIVA
1. Objekat/prostor koji je predmet ovog Javnog poziva potrebno je da ispunjava sljedeće uslove:
 - površina objekta/ prostora korisne površine od 145 m2 do 170 m2,
- da  se objekat/prostor  nalazi na području MZ Litve,
- kapacitet opremljenosti komunalnom infrastrukturom, 
- atraktivnost lokacije, saobraćajna infrastruktura, neometan pristup samoj lokaciji i sl.,
- da je objekat upisan u katastarskom operatu i u zemljišnim knjigama u korist ponuđača sa dijelom 1/1, bez tereta,
- da je prostor kao etažna jedinica upisan u zemljišnim knjigama kao vlasništvo ponuđača sa dijelom 1/1, bez tereta, sa dokazom vlasništva u korist ponuđača,
· da je objekat/prostor finkcionalan, odnosno useljiv,
III. PRAVO UČEŠĆA NA JAVNOM POZIVU
   Pravo učešća imaju sva fizička i pravna lica, odnosno vlasnici i suvlasnici objekta/prostora koji ispunjavaju uslove za odabir i koji svoje ponude dostave u predviđenom roku sa kompletnom dokumentacijom.
IV. SADRŽAJ PISANE PONUDE I POTREBNA DOKUMENTACIJA
1. Pisana ponuda mora sadržavati sljedeće:
- naziv/ime i prezime ponuđača, sjedište/adresa ponuđača, kontakt/telefon ponuđača,
- podatke o objektu/prostoru ( broj parcele, površina, broj posjedovnog lista i broj zemljišnoknjižnog uloška),
- cijena za ponuđeni objekat/prostor izražena u konvertibilnim markama (KM),
- potpis fizičkog lica, odnosno potpis zastupnika pravnog lica ovjeren pečatom.
2. Uz pisanu ponudu potrebno je priložiti sljedeću dokumentaciju:
- Izvod iz posjedovnog lista - ne stariji od 30 (trideset) dana od dana objavljivanja Javnog poziva (original), a ukoliko se radi o prostoru koji je kao etažna jedinica upisan u zemljišnim knjigama potrebno je dostaviti Izvod iz zemljišnoknjižnog uloška kojim se dokazuje vlasništvo u korist ponuđača- ne stariji od 30 (trideset) dana od dana objavljivanja Javnog poziva (original),
- Izvod iz zemljišnoknjižnog uloška - ne stariji od 30 (trideset) dana od dana objavljivanja Javnog poziva (original),
- Uvjerenje nadležne porezne uprave da ponuđač nema dospjelih, a neizmirenih obaveza ne starije od 30 (trideset) dana od dana objavljivanja Javnog poziva (original),
- Za objekat/prostor koji je u suvlasništvu dostaviti izjave ostalih suvlasnika kojima se daje saglasnost za učešće na Javnom pozivu (ovjerene kod gradskog organa uprave ili notara),
- Izjava vlasnika objekta/prostora da objekat/prostor nije opterećen pravima trećih lica (ovjerena kod gradskog organa uprave ili notara),
- Izjava vlasnika objekta/prostora da objekat/prostor nije opterećen dugovanjem po osnovu komunalnih usluga ( struja, voda, telefon, smeće), izuzetno ukoliko postoje dugovanja po osnovu komunalnih usluga dostavlja se izjava da će dugovanja biti izmirena do momenta zaključenja kupoprodajnog ugovora (ovjerena kod gradskog organa uprave ili notara),
- Ukoliko je ponuđač fizičko lice pored navedene dokumentacije potrebno je da dostavi fotokopiju lične karte (ovjerena kod gradskog organa uprave ili notara) i potvrdu o mjestu prebivališta ne starija od 30 (trideset) dana od dana objavljivanja Javnog poziva (original),
- Ukoliko je ponuđač pravno lice pored navedene dokumentacije potrebno je da dostavi ovjeren Izvod iz sudskog registra ne stariji od 3 mjeseca od dana od dana objavljivanja Javnog poziva sa podacima o osobi ovlaštenoj za zastupanje pravnog lica,
- Dokaz o ID I PDV broju ( ako pravno lice nije obveznik PDV broja priložiti Uvjerenje Uprave za indirektno oporezivanje ne starije od 30 dana od dana podnošenja prijave)- fotokopija ovjerena kod gradskog organa uprave ili notara i
- Potvrda od banke da transakcijski račun ponuđača nije blokiran.
 V. KRITERIJI I POSTUPAK ZA OCJENJIVANJE I ODABIR PONUDE
Ponuda treba da ispunjava uslove navedene u tačci II Javnog poziva.
Ocjena ponude vršit će se na osnovu kriterija-najniže ponuđene cijene ponude koja ispunjava sve uslove tražene Javnim pozivom.
Ukoliko dva ili više ponuđača dostave istu cijenu i ispunjavaju sve tražene uslove, prvo plasirana će biti ponuda ponuđača koji je prvi dostavio ponudu.
Postupak se može provesti ako je pristigla najmanje jedna ponuda.
Ukoliko prvi Javni poziv bude neuspješan, raspisat će se drugi Javni poziv pod istim uslovima.
Ukoliko i drugi Javni poziv bude neuspješan, kupovina objekta/prostora će se smatrati neuspjelom.
Ponude dostavljene nakon isteka roka za dostavljanje ponuda bit će odbačene kao neblagovremene, a ukoliko ponuđači prilože nepotpunu dokumentaciju iste neće biti predmet razmatranja i bit će odbačene kao nepotpune.
Postupak ocjene ponuda izvršit će Komisija za provođenje i odabir najpovoljnijeg ponuđača za kupovinu objekta/prostora za potrebe Mjesne zajednice Litve imenovana od strane Gradskog vijeća Grada Živinice, Rješenjem o imenovanju Komisije za provođenje i odabir najpovoljnijeg ponuđača za kupovinu objekta/prostora za potrebe Mjesne zajednice Litve, broj 06-04-4495/24 od 20.06.2024. godine.
Komisija za provođenje i odabir najpovoljnijeg ponuđača za kupovinu objekta/prostora za potrebe Mjesne zajednice Litve, zadržava pravo neposrednog pregleda faktičkog stanja ponuđenog objekta/prostora i provjeru dostavljene dokumentacije, kao i pribavljanje procjene od strane vještaka odgovarajuće struke o vrijednosti objekta/prostora.
Nakon dostavljanja Nalaza i mišljenja o procjeni vrijednosti objekta/prostora od strane vještaka odgovarajuće struke, Komisija dostavlja prijedlog Gradonačelniku o odabiru ponude.
VI. ROK I MJESTO ZA DOSTAVU PONUDA
Ponude sa potrebnom dokumentacijom predaju se na protokol službe za Opću upravu, društvene djelatnosti, boračko-invalidsku zaštitu i raseljene osobe Grada Živinice ili putem pošte-preporučenom pošiljkom u zatvorenoj koverti na adresu Grad Živinice sa naznakom prijava na Javni poziv za kupovinu objekta/prostora za potrebe Mjesne zajednice Litve, Komisiji za provođenje i odabir najpovoljnijeg ponuđača za kupovinu objekta/prostora za potrebe Mjesne zajednice Litve, ul. Alije Izetbegovića broj 28, 75270 Živinice, BiH.
Rok za podnošenje ponuda i potrebne dokumentacije je 15 (petnaest) dana od dana objavljivanja ovog Javnog poziva u Dnevnim novinama Oslobođenje, web stranici Grada Živinice i na oglasnoj tabli Grada Živinice.
Dokumentacija dostavljena uz ponudu neće se vraćati ponuđačima.
Grad Živinice ne snosi troškove nastale pripremom, sačinjavanjem i dostavljanjem ponude, te podnosilac ponude nema pravo na naknadu bili kakvih troškova po osnovu učešća na Javnom pozivu.
VII. ZAKLJUČIVANJE UGOVORA O KUPOVINI OBJEKTA/PROSTORA I NAČIN PLAĆANJA
Sa najpovoljnijim ponuđačem, a po prethodno pribavljenom pozitivnom Mišljenju Gradskog pravobranilaštva na nacrt ugovora,  Gradonačelnik će zaključiti ugovor o kupoprodaji objekta/prostora koji će biti u formi notarski obrađene isprave i kojim će se regulisati međusobna prava i obaveze ugovornih strana, a nakon donošenja Odluke Gradskog vijeća Grada Živinice o kupovini objekta/prostora i načinu isplate kupoprodajne cijene.
Sekretar organa uprave
Suvad Butković
Pomoćnik Gradonačelnika
Enes Glavinić

dr.sc. Began Muhić
